Obert el termini d'inscripció del Programa de Corresponsals Juvenils de Gandia
12 gener 2024

## Obert el termini d'inscripció del Programa de Corresponsals Juvenils de Gandia12 gener 2024Última actualització: 12 gener 2024

![](../gestion/img/911c81e837ffd0b26082aff2382bb26786884f9c27a165f82c5645672e2fed0f.JPG)  
  

La **regidora de Benestar Social, Inma Rodríguez**, ha anunciat hui l'**obertura del període d'inscripció del Programa de Corresponsals Juvenils de Gandia**, que **finalitzarà el pròxim 23 de gener**.

Es tracta d'una iniciativa dirigida als **joves d'entre 13 i 20 anys** que estiguen **empadronats a la ciutat** i **estudien en un centre** de secundària, batxillerat o FP **del municipi**.

Una vegada admesos, els participants col·laboraran en l'elaboració de programes i projectes, activitats d'oci saludable i campanyes de sensibilització dirigides a la població de la seua edat. A més, faran diverses excursions i, en acabar, rebran una **beca de 100 euros** com a agraïment pel seu esforç.

Cal esmentar que hi ha un total de **50 places limitades** repartides entre els diferents centres educatius de la localitat segons les seues grandàries. D'aquesta manera, els IES amb més alumnat, com el Tirant lo Blanc o el Veles e Vents, comptaran amb 5 llocs, mentre que els més xicotets, com l' Escola Pia o Los Naranjos, tindran 4.

En finalitzar la roda de premsa, l'edil ha explicat que les persones interessades poden omplir el seu full d'inscripció, **tant a l’Espai Jove, situat en la plaça del Tirant, com al registre d'entrada de l'Ajuntament**, i ha convidat a tots els i les que compleixen els requisits a sumar-se a aquesta proposta _«bonica, interessant i divertida»_.

[Twittear](https://twitter.com/share)